Source: https://ispis.sk/judikatura/KSKE/3Sd26/2012
Timestamp: 2020-04-01 04:11:02+00:00
Document Index: 15069072

Matched Legal Cases: ['§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 250', 'súd ', 'súd ', '§ 250', '§ 250']

KSKE 3 Sd 26/2012 - iSpis
iSpis Judikatúra – KSKE 3 Sd 26/2012
KS v Košiciach, dátum 12.09.2012, sp.zn. KSKE 3 Sd 26/2012
§ 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 3Sd/26/2012 Identifikačné číslo súdneho spisu: 7012200312 Dátum vydania rozhodnutia: 12. 09. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200312.2
Uznesenie Krajský súd v Košiciach v právnej veci navrhovateľa: Q. Č. T. J. S. U., bytom Ž. Č.. XX, S., zastúpený advokátkou JUDr. Vierou Strakovou, so sídlom kpt. Nálepku č. 5, Prešov, proti odporkyni: Sociálna poisťovňa, ústredie, Bratislava, ul. 29. augusta č. 8, Bratislava, v konaní o opravnom prostriedku navrhovateľa proti rozhodnutiu odporkyne č. XXX XXX XXXX zo dňa 13. decembra 2011, takto
Navrhovateľ sa domáhal preskúmania rozhodnutia odporkyne č. XXX XXX XXXX zo dňa 13. decembra 2011.
Proti tomuto rozhodnutiu podal včas opravný prostriedok - odvolanie navrhovateľ.
Navrhovateľ písomným podaním dňa 06. septembra 2012 vzal opravný prostriedok z 19.01.2012 v celom rozsahu späť a navrhol konanie zastaviť.
Podľa ustanovenia § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2 O.s.p.) .
Pretože navrhovateľ vzal opravný prostriedok v celom rozsahu späť pred rozhodnutím súdu vo veci samej, bolo potrebné konanie podľa vyššie citovaných zákonných ustanovení zastaviť.